U-I-435/98
Natisni
Opravilna št.:
U-I-435/98
Datum odločitve:
22. 4. 1999
Objavljeno:
OdlUS VIII, 84
ECLI:
ECLI:SI:USRS:1999:U.I.435.98
Akt:
Zakon o zakonski zvezi in družinskih razmerjih (Uradni list SRS, št. 14/89 - p. b.) (ZZZDR), 65. čl.
Izrek:
Pobuda za začetek postopka za oceno ustavnosti 65. člena Zakona o zakonski zvezi in družinskih razmerjih se zavrne.
Evidenčni stavek:
Stališče pobude, po katerem je razveza zakonske zveze glede na ustavno določbo o enakopravnosti zakoncev (53. člen) dopustna le v primeru, ko se oba zakonca strinjata, očitno ni utemeljeno.
Geslo:
Zakonska zveza, razveza, delitev skupnega premoženja zakoncev.
Zakonska zveza in družina.
Zakonska zveza, družina (razveza).
Pravna podlaga:
Ustava, 53. čl.
Zakon o Ustavnem sodišču (ZUstS), 2. odst. 26. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Hermina Nemec, Koper
Datum vloge:
29. 12. 1998
Vrsta odločitve:
sklep
Vrsta rešitve:
zavrnitev
Dokument:
US19430
Dokument v PDF obliki:
U-I-435-98.pdf
114 KB
Prenesite datoteko
U-I-435/98
22. 4. 1999
S K L E P
Ustavno sodišče je v postopku za preizkus pobude Hermine Nemec iz Kopra na seji dne 22. aprila 1999
s k l e n i l o :
Pobuda za začetek postopka za oceno ustavnosti 65. člena Zakona o zakonski zvezi in družinskih razmerjih (Uradni list SRS, št. 14/89 - p. b.) se zavrne.
O b r a z l o ž i t e v
1. Po izpodbijani določbi Zakona o zakonski zvezi in družinskih razmerjih (v nadaljevanju: ZZZDR) sme vsak zakonec zahtevati razvezo zakonske zveze, če je ta iz kateregakoli vzroka nevzdržna. Ker zakonska zveza nastane le s soglasjem dveh oseb, bi po mnenju pobudnice tudi prenehala lahko le z njunim soglasjem, predhodno pa bi morala biti izvedena razdelitev skupnega premoženja. Pobudnica meni, da je izpodbijana določba v nasprotju s 53. členom Ustave.
2. Pobuda ni utemeljena. Iz določbe prvega odstavka 53. člena Ustave, po kateri zakonska zveza temelji na enakopravnosti zakoncev, ne izhaja, da bi bila razveza zakonske zveze dopustna le s soglasjem obeh zakoncev. Drugačna razlaga ustavne določbe bi bila v nasprotju z bistvom zakonske zveze. Zakonska zveza temelji na obojestranski čustveni navezanosti, medsebojnem razumevanju, spoštovanju in zaupanju. Pravna zahteva po nadaljnjem obstoju zakonske zveze tudi v primeru, ko take čustvene vezi in zaupanja med zakoncema ni več, bi zato pomenila vmešavanje države v najbolj intimno področje človekovega bivanja. Zadržanost zakonodajalca pri določanju omejitev za razvezo zakonske zveze, kakršna izhaja iz 65. člena ZZZDR, je iz navedenih razlogov več kot primerna. S takim razumevanjem zakonske zveze je skladna tudi zakonska rešitev, ki razveze zakonske zveze ne pogojuje z razdelitvijo skupnega premoženja, ampak za ureditev tega vprašanja v primeru, ko se zakonca ne sporazumeta, predvideva ločen sodni postopek.
3. Ustavno sodišče je ta sklep sprejelo na podlagi drugega odstavka 26. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Milojka Modrijan, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen